text: Se Esbjerg fejre sine ishockey-helte
  22 april 2016 kl. 05.56
  Omkring 1500 mødte torsdag eftermiddag op på Torvet i Esbjerg til hyldesten af deres ishockeyhelte - de danske mestre 2016.
  Tirsdag aften sikrede Esbjerg Energy sig Danmarksmesterskabet i ishockey i Herning. Og torsdag eftermiddag mødte 1500 fans op på Torvet i Esbjerg til hyldesten af deres ishockeyhelte.
  Først blev spillerne kørt en tur gennem byen, inden hyldesten kulminerede på Torvet. Her var masser af ishockeyfans mødt op for at være med til at fejre den første ishockey-guldmedalje til Esbjerg i 12 år.
  